Tatoeba sentences — language code: ben
অর্জিত সম্পদ ও অর্জিত জ্ঞান যথাসময়ে কাজে লাগানো গেলেই শুধু সার্থকতা প্রমাণিত হতে পারে।
যে জ্ঞান ও সম্পদ মানুষের প্রয়োজনের সময় কাজে লাগানো যায় না তার কোনো মূল্য নেই।
পৃথিবীতে মানুষের জীবনে ধন-সম্পদ ও বিদ্যার গুরুত্ব অপরিসীম।
মলাটবদ্ধ গ্রন্থের বিদ্যাকে মানুষের জীবনে প্রয়োগ করতে পারলেই সে বিদ্যা মানুষের কল্যাণ বয়ে আনবে।
এটি পাঠিয়েছেন যশোরের নারী ও শিশু নির্যাতন দমন ট্রাইব্যুনালের বিজ্ঞ বিচারক।
এই বিষয়গুলি অত্র রায়ের মাধ্যমে একসাথে মিমাংসা করা হবে।
এই বিষয়গুলি অত্র রায়ের মাধ্যমে একসাথে নিষ্পন্ন করা হবে।
এজাহারকারী গতকাল রাজশাহীর বোয়ালিয়া থানায় এজাহার দায়ের করেন।
বিবাহের পরে আব্দুল্লাহ এবং তার পরিবারের সদস্যরা একটি পালসার মোটর সাইকেল যৌতুক হিসাবে দাবী করতে থাকে এবং তার কন্যাকে শারীরিক ও মানসিকভাবে নির্যাতন করতে থাকে।
এজাহারকারী রাজমিস্ত্রির কাজ করে বিধায় তার পক্ষে মোটর সাইকেল যৌতুক হিসাবে দেয়া সম্ভব নয় জানালে আসামীগণ তার কন্যাকে তালাক দিবে মর্মে হুমকি দেয় এবং বাপের বাড়িতে পাঠিয়ে দেয়।
পরবর্তীতে গণ্যমান্য ব্যক্তিদের মধ্যস্থতায় আসামীগণ তার কন্যাকে আসামীদের বাড়িতে নিয়ে যায় এবং পরবর্তীতে তার কন্যা গর্ভবতী হয়।
ইতোমধ্যে আসামীগণ আবারো তার কন্যাকে উক্ত মটর সাইকেলের দাবীতে শারীরিক ও মানসিক নির্যাতন করতে থাকে।
তিনি প্রতিবেশীর নিকট মোবাইল ফোনের মাধ্যমে জানতে পারেন যে তার কন্যা অসুস্থ।
তিনি তখন ভোর বেলায় আসামীর বাড়িতে কক্ষে প্রবেশ করে দেখেন যে, তার পোড়া ঝলসানো মৃত কন্যা চিৎ অবস্থায় খাটের উপর পড়ে আছে।
তার দৃঢ় বিশ্বাস যে, আসামী আব্দুল্লাহ, অন্যদের যোগসাজসে ও কুপরামর্শে যৌতুক হিসাবে মোটর সাইকেলের দাবীতে তার কন্যাকে ঘুমন্ত অবস্থায় শ্বাসরুদ্ধ করে কেরোসিন জাতীয় পদার্থ গায়ে ঢেলে আগুনে পুড়িয়ে দেয়।
পরবর্তীতে তিনি এই মামলার তদন্তভার প্রাপ্ত হয়ে এজাহারনামীয় আসামীদের গ্রেফতার করেন, আলামত সংগ্রহ করেন, সাক্ষীদের জবানবন্দী ফৌজদারী কার্যবিধির ১৬১ ধারায় লিপিবদ্ধ করেন।
পরবর্তীতে মামলাটি বিচারের জন্য প্রস্তুত হওয়ায় তা যশোর জেলার নারী ও শিশু নির্যাতন দমন ট্রাইব্যুনালে প্রেরণ করা হয়।
তবে অভিযোগ পাঠ করে শুনালে আসামী নিজেকে নির্দোষ দাবীপূর্বক বিচার প্রার্থনা করেন।
আসামীপক্ষের বিজ্ঞ আইনজীবী জনাব সরওয়ার আহমেদ আসামীর নিয়মিত আপীলের সমর্থনে বক্তব্য প্রদান করেন এবং আসামীকে নির্দোষ সাব্যস্তপূর্বক খালাস দেয়ার প্রার্থনা করেন।
তিনি মেয়ে জামাইয়ের প্রতিবেশীর নিকট ফোনে জানতে পারেন যে, তার মেয়ে গুরুতর অসুস্থ।
তিনি তখন ভোর বেলায় তার ছোট ভাই জাহাঙ্গীর, প্রতিবেশী ইউনুছ আলী এবং তার ছোট মামা হায়দার আলীকে নিয়ে কন্যার শ্বশুর বাড়ি যান এবং আসামী নাজমুলের কক্ষে প্রবেশ করে দেখেন যে, তার কন্যা সায়মা আগুনে পুড়ে ঝলসে গেছে এবং দাঁত বের হওয়া অবস্থায় মৃত পড়ে আছে।
তার মেয়ে জামাই তার এবং তার মেয়ের কাছে একটি পালসার মোটর সাইকেল যৌতুক হিসাবে দাবী করেছিল।
মোটর সাইকেল না পেয়ে আসামী আব্দুল্লাহ তার কন্যাকে কেরোসিন ঢেলে আগুন জ্বালিয়ে হত্যা করে।
তখন তার কন্যা ছয় মাসের গর্ভবতী ছিল।
পুলিশ তখন লাশের সুরতহাল প্রতিবেদন প্রস্তুত করে এবং তাতে এই সাক্ষীর স্বাক্ষর নেয়।
এজাহারটি তিনি লিখেননি, কেউ একজন লিখে দিয়েছেন।
তিনি লেখাপড়া বোঝেন না বিধায় এজাহারটি পড়তে পারবেন না।
আসামী পক্ষের জেরায় তিনি আরো বলেন যে, কথিত ঘটনার সময় আসামী যশোর আলিয়া মাদ্রাসায় ছিল, তা সত্য নয়।
তিনি আরো জানান যে, ঘটনার রাত্রে আসামী তার মামার বাড়ি যশোরে ছিল, তা সত্য নয়।
তিনি তার সাক্ষ্যে বলেন যে, তিনি নিহত সালমা খাতুনকে চিনতেন।
ওই সময়ে আসামী ভিকটিমের কাছ থেকে যৌতুক হিসাবে পালসার মোটর সাইকেল দাবী করে না পেয়ে তাকে পুড়িয়ে হত্যা করে।